Here is a page extracted from Wikipedia that may contain CSS, HTML, and a lot of unformatted text.

Title: Gunung Sanghyang
Content: Gunung Sanghyang taler kabaos Gunung Sengjang utawi Sengayang inggih punika gunung sané nénten aktif ring wewidangan Bedugul. Gunung sané madué tegeh 2,087 mdpl puniki magenah ring Kabupatén Tabanan tur dados gunung ka-enem pinaka gunung sané pinih tegeh ring Bali. Gunung Sanghyang  magenah ring pantaraning Gunung Batukaru ring sisi Kelod miwah Gunung Lesung ring sisi Kaja. Ring sisi kangin wénten Gunung Pohen ring wewidangan Kebun Raya Bali. Sawiréh kaapit olih tetiga gunung, ngawinang Gunung Sanghyang doh saking karaméan risajeroning pariwisata. Puncak gunung puniki wénten kekalih punika mawinan gunung puniki ketah kabaos Gunung Puncak Kembar. Tegeh Gunung Sanghyang puniki atenga tegeh Gunung Batukaru, sakéwanten pemandangannyané kalintang becik.Gunung Sanghyang pinaka wates alam risajeroning Kabupatén Buléléng dan Tabanan.